Om ‘n spesifieke staanplek te bespreek, skakel Mopanie Ruskamp by 013 735 6535 /6. Hulle gaan jou vra vir jou besprekingsnr (reservation number), so hou dit byderhand. Ek het die dametjie gevra om vir my die lys van beskikbare staanplekke te gee en toe een gekies. Maak seker as jy haar vra dat die nommers wat sy jou gee vir jou hele tydperk beskikbaar is.
Die badkamers is baie mooi en daar is buitestorte ook vi die manne wat onder die maanlig wil stort. Daar is gasgeysers wat die water verhit. Die badkamers se ligte word ook deur sonpanele gelaai. Die twee opsigters, Roger en Elina dhet nou al 'n paar keer die SANParke toekenning gekry as beste opsigters. Hulle was fisies elke oggend elke liewe braaier met seep. Dit was werklik 'n plesier om sulke toewyding en diens te geniet.
Tsendze is ‘n juweel van ‘n kampplek en ideaal as jy wil gaan ontspan vir ‘n paar dae. As dit net oor wild vir jou gaan, bly eerder in die Suide van die park, maar vir rustigheid, gaan na Tsendze.
Satara was ook goed met die hiennas wat die draad patroleer, sekerlik vir bene wat mense vir hul gooi?
Dankie Janus vir die lekker vertelling en mooi fotos. Met ons opset gebruik heelwat van ons toerusting 220V krag, maar dit skrik ons nie af vir 'n besoek aan Tsendze vir 'n paar dae nie. Ons ys- en vrieskas werk ook met gas asook natuurlik ons tweeplaat gasstoof in die Exclusive. Ons ligte en waterpomp werk vanaf die karavaan-battery en hierdie battery laai ons elke aand met "jumper"-kabels vanaf die Pathfinder se battery. Omdat die Pathfinder se battery vol gelaai is met die wild kykery en die karavaan battery net effens krag verloor het met die vorige aand se ligte, is die twee batterye se krag gou-gou gelyk sonder dat die Pathfinder-battery te veel krag verloor het.
Ja, Janus maak dit baie interessant. Kitty, teen die tyd dat julle 'n karavaan kry, gaan ons almal saam met jou jubel en 'n glasie skink. Jou tong hang nou al behoorlik uit.
Ons het pas teruggekeer van 'n 39 aande besoek aan die wildtuin wat o.a. 7 aande by Tsendze ingesluit het. Ons beskik oor 'n gewone padkaravaan, waarvan die yskas slegs op 220V aangewese is. Ek het my seun se 80 liter Waeco vrieskas gebruik tydens die vakansie. Die vrieskas was gestel op -10 en het vir die tydperk in Tsendze slegs van my bakkie se battery af gewerk. M.a.w. die vrieskas was ten alle tye in die bakkie. Bedags tydens ons wildritte het die battery geleentheid gehad om te laai en wanneer ons in die kamp was, was die bakkie se battery die enigste kragbron daarvoor. Die Waeco kan op "Hi Protection" gestel word. Dit beteken dat die kas nie meer krag sal trek van die battery as wat nodig is om jou voertuig aan te skakel nie. Dit het nooit gedurende die tyd wat ons in Tsendze was gebeur nie. Deur die loop van die dag het die temperatuur gestyg tot -7 (dit was maar warm agter in die bak), maar saans voor slaaptyd was dit weer op -10.
Vir ons gewone koue goed het ek 'n Coleman koelhouer saamgeneem waarin ons normale koue items soos bier, melk, bier, botter, bier, kaas ens (het ek bier genoem?) gepak is. Ek het 8 groterige Ice Bricks saamgeneem waarvan 4 op 'n slag in die Coleman gepak is. Soggens het ek die vorige dag se 4 (van die Coleman) omgeruil met die ander 4 wat intussen weer hard gevries het in die Waeco.
Ek kan alles onderskryf wat Platjan hierbo geskryf het. Dit sal voortaan my eerste keuse kamp in die wildtuin wees. (My plek vir volgende Mei is reeds weer bespreek). Rodger het o.a. elke aand 'n draai kom maak om te hoor of alles in die haak is. Elinah was slegs die eerste aand daar aangesien sy vir die res van die week af was.
Dankie vir die oorvertel. Ons was ook in mid Junie in Tsendze en daarna in Satara. Miskien op die selfde tyd? Ons het van Punda en Shingwedzie af gekom. Ons was op Nr. 15. Ons Penta het net 12V ligte, die yskas is 230V, maar dit pla nie. Die goed het vir die twee nagte heel bevroere gebly. Ek moet by sê, ons het n' 12V camp yskas in die voertuig. Maar dit is net vir drankies in die kar.
Ja nee kyk toemaar ek gaan behoorlik jubel, ek sal heel eerste hier fotos sit van die wa, en ek het klaar gese ek gaan die dag wat ons hom by die huis aan bring, 'n helse lekker dop gaan drink na die laaaang wag
O heerlikheid, my seuntjie gaan uit sy vel spring, ek gaan 'n punt maak om hom saam te vat die dag wat ons hom gaan haal, sien meer uit na die uitdrukking op sy gesiggie
Chris, ek hoor wat jy sê met jou Waeco in die bakkie. Ek doen die selfde waneer ons lank staan waar daar geen krag is nie. As jy elke dag rond ry is daar geen probleeme met die voertuig se battery nie. Die yskas, op "Hi Protection", skakel nooit eers aff nie. Ons het n' National Luna, Weekender (52L), met die selfde funksie, en dit werk perfek. Tot in December in die KNP.